*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*280. számú előterjesztés*

Bátaszék Város Önkormányzata Képviselő-testületének 2017. december 29-én,

14,00 órakor megtartandó ülésére

Bátaszék szennyvíztelep fejlesztése, Bátaszék, Báta szenny-vízcsatornázás befejezése című projekthez kapcsolódó vállalkozási szerződés módosítása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  PG Bizottság: 2017. 12. 29. |

**Tisztelt Képviselő-testület!**

A T. Képviselő- testület a 2017. június 28.-ai testületi ülésén a 178/2017. (VI. 28.) önk.-i határozatával jóváhagyta a KEHOP-2.2.1-15-2015-00021 azonosítószámú projekt keretében, Martonvásár, Gyúró, Ráckeresztúr, Tordas, Pincehely, Bátaszék, Báta, valamint Tapolca településeken megvalósítandó szennyvíztisztító telep és csatornahálózat fejlesztési feladatainak ellátására vonatkozóan, a FIDIC Sárga Könyv feltételei szerint tárgyában kötendő vállalkozási szerződést.

A Vállalkozó (Colas Alterra Zrt.) 2017. szeptember 6. napján kezdeményezte a Vállalkozási szerződés módosítását a közbeszerzésekről szóló 2015. évi CXLIII. törvény (továbbiakban: Kbt.) 197. § (6) bekezdésében foglaltak alapján, amelynek értelmében a Szerződő Felek megállapodhatnak úgy, hogy a Kbt. 138. § (1) és (5) bekezdésének a 2016. évi CLX. törvény által módosított szabályait a megkötött szerződésükre is alkalmazzák.

A szerződés módosítás az előterjesztés mellékletét képezi, melyet az alábbi határozati javaslat elfogadásával kérem szíveskedjenek utólagosan jóváhagyni.

***H a t á r o z a t i j a v a s l a t :***

**Bátaszék-Báta szennyvíz projekt vállalkozási szerződése 1. sz. módosításának utólagos jóváhagyására**

Bátaszék Város Önkormányzatának Képviselő-testülete a „Vállalkozási szerződés a KEHOP-2.2.1-15-2015-00021 azonosítószámú projekt keretében, Martonvásár, Gyúró, Ráckeresztúr, Tordas, Pincehely, Bátaszék, Báta, valamint Tapolca településeken megvalósítandó szennyvíztisztító telep és csatornahálózat fejlesztési feladatainak ellátására vonatkozóan, a FIDIC Sárga Könyv feltételei szerint” tárgyában megkötött vállalkozási szerződés 1. számú módosítását utólagosan jóváhagyja.

*Határidő*: 2018. január 10.

*Felelős:* Kondriczné dr. Varga Erzsébet jegyző

(a határozati megküldéséért)

*Határozatról értesül:* NFP Nemzeti Fejlesztési Programiroda

Nonprofit Kft.

Bátaszéki KÖH városüzemeltetési iroda

irattár